KOMISSION ASETUS (ETY) N:o 678/89,
annettu 16 päivänä maaliskuuta 1989,
lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 annetun asetuksen (ETY) N:o 1442/88 soveltamista koskevista yksityiskohtaisista säännöistä annetun asetuksen (ETY) N:o 2729/88 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/1989 1995/1996 24 päivänä toukokuuta 1988 annetun neuvoston asetuksen (ETY) N:o 1442/88(1) ja erityisesti sen 20 artiklan,
sekä katsoo, että
olisi säädettävä, että jäsenvaltioiden on annettava komissiolle tiedoksi tiettyjä taulukoita, jotta komissio voisi määrittää luopumistoimenpiteiden vaikutuksen asetuksen (ETY) N:o 1442/88 11 artiklan mukaisen perusteellisen tutkimuksensa yhteydessä tai viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(2), sellaisena kuin se on viimeksi muutettuna asetuksella (ETY) N:o 2964/88(3), 9 artiklassa tarkoitetun tiedonannon yhteydessä,
olisi määritettävä vuosittainen määräpäivä jäsenvaltioiden komissiolle toimittamien asetuksen (ETY) N:o 1442/88 12 artiklan 1 tai 2 kohtaan liittyvien hakemusten jättämiselle, jotta taattaisiin oleellisten tietojen antaminen mahdollisille hakijoille ajoissa ja siten vältettäisiin hakemusten käsittelystä toimivaltaisille viranomaisille aiheutuva ylimääräinen työ,
olisi mukautettava tiettyjä viinivuotta 1989/1990 koskevia päivämääriä, jotta jäsenvaltioilla olisi ajallisesti mahdollisuus jättää kyseisiä hakemuksia komissiolle; sen vuoksi olisi säädettävä yksittäisten hakemusten jättämistä koskeva vähimmäismääräpäivä vuodeksi 1989, jotta yksittäiset hakemukset voitaisiin tehdä tietoisena asiaan vaikuttavista seikoista; jo jätettyjen hakemusten määrän huomioon ottaen jäsenvaltiot voivat kuitenkin liiallisten hallinnollisten menettelyjen välttämiseksi säätää, että määräpäivää ennen jätetyt hakemukset, jotka eivät koske niitä vyöhykkeitä, joiden osalta komissio on toteuttanut asetuksen (ETY) N:o 1442/88 12 artiklan 1 tai 2 kohdan toimenpiteitä, voidaan myös ottaa vastaan,
vähimmäismääräpäivä olisi säädettävä myös asetuksen (ETY) N:o 1442/88 4 artiklan 4 kohdassa säädetyn määräpäivän siirtomahdollisuuden osalta, jotta hakijoilla olisi tarpeeksi aikaa asetuksen (ETY) N:o 1442/88 soveltamisesta sen 12 artiklan mukaisesti poikkeuksen kohteena olevien vyöhykkeiden mahdollisen julkistamisen jälkeen täyttää luopumishakemukset asianmukaisella tavalla,
olisi käytettävä muuttamistilaisuutta hyväksi sen ilmoituksen, joka jäsenvaltioiden on komission asetuksen (ETY) N:o 2729/88(4), sellaisena kuin se on muutettuna asetuksella (ETY) N:o 3445/88(5), 10 artiklan mukaisesti tehtävä, täsmentämiseksi, ja
tässä asetuksessa säädetyt toimenpiteet ovat viinien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 2729/88 seuraavasti:
1) Korvataan 10 artikla seuraavalla tekstillä:
" 10 artikla
Jäsenvaltioiden on ilmoitettava komissiolle viimeistään raivausvuoden 31 päivänä lokakuuta asetuksen (ETY) N:o 822/87 39 artiklassa tarkoitettujen vapautusten kokonaismäärä viinin tuotannon hehtaarilta ja hallinnollisen yksikön mukaan jaotellun raivatun alan mukaan jaoteltuna. Tässä ilmoituksessa on täsmennettävä juuri päättyneen raivausvuoden jälkeen saadut vapautukset sekä niitä vastaavat raivatut alat samalla tavoin jaoteltuna."
2) Lisätään artiklat seuraavasti:
" 10 a artikla
Jäsenvaltioiden on ilmoitettava komissiolle viimeistään sen vuoden, jonka aikana raivausvuosi on päättynyt, 1 päivänä joulukuuta liitteissä IV ja V olevat tiedot.
Tietojen ilmoittaminen voi tapahtua erityisesti jäsenvaltioiden asetuksen (ETY) N:o 822/87 9 artiklan mukaisesti tekemän vuosittaisen ilmoituksen yhteydessä."
" 11 a artikla
1. Jäsenvaltioiden asetuksen (ETY) N:o 1442/88 12 artiklan 1 tai 2 kohtaan liittyvät hakemukset on jätettävä komissiolle viimeistään 1 päivänä lokakuuta, jotta ne voitaisiin panna täytäntöön seuraavana viinivuonna. Kuitenkin viinivuoden 1989/1990 aikana suoritettavia raivausten osalta hakemukset on jätettävä ennen 1 päivää huhtikuuta 1989.
2. Asetuksen (ETY) N:o 1442/88 4 artiklan 4 kohtaa sovellettaessa yksittäisten hakemusten jättämisen määräpäivä voi olla aikaisintaan 1 päivä heinäkuuta. Määräpäivän siirron on oltava voimassa kyseisessä jäsenvaltiossa 1 päivänä huhtikuuta, jotta sitä voitaisiin soveltaa seuraavaan viinivuoteen.
3. Viinivuonna 1989/1990 suoritettavien raivausten osalta vain yksittäiset 15 päivästä toukokuuta 1989 alkaen jätetyt hakemukset otetaan vastaan. Jäsenvaltiot voivat kuitenkin säätää, että ennen kyseistä päivämäärää jätetyt hakemukset voidaan myös ottaa vastaan, jos ne koskevat muita kuin niitä vyöhykkeitä, joiden osalta komissio on toteuttanut asetuksen (ETY) N:o 1442/88 12 artiklan 1 tai 2 kohdan toimenpiteitä."
3) Lisätään tämän asetuksen liitteenä olevat liitteet IV ja V.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä maaliskuuta 1989.